बिलासपुर ब्लॉक के लिए नामांकन आज से, अंतिम तिथि 4 जनवरी
पढ़े लिखे युवाओं को बिना चुनाव लड़े मिल रही जीत
चुनाव ड्यूटी में लापरवाही बरती तो होगी कार्रवाई : डीसी
तीन प्लाटून रखेंगी संवदेनशील बूथों पर नजर : आईजी
पंचायतीचुनावके लिए मंगलवार को जगाधरी छछरौली ब्लॉक में नामांकन पत्र दाखिल करने की प्रक्रिया खत्म हो गई। जिसकी वजह से काफी हद तक चुनावी दंगल की तस्वीर भी साफ हो गई। राज्य सरकार की नीति का सबसे ज्यादा फायदा पढ़े लिखे युवाओं को मिल रहा है। पंच पद के लिए कई गांवों में तो ज्यादातर युवा बिना चुनाव लड़े ही जीत गए। दूसरे पदों की स्पष्ट जानकारी के लिए अब अफसर लिस्ट बना रहे हैं।
जगाधरी ब्लॉक के शहजादपुर गांव में वार्ड नंबर-5 के 22 वर्षीय महिंद्र सिंह बिना चुनाव लड़े ही जीत गए। इसी तरह वार्ड नंबर-6 के 27 साल के महावीर सिंह को भी जीत के लिए कसरत नहीं करनी पड़ी। इनके जीत की वजह शैक्षिक योग्यता रही। अनपढ़ होने की वजह से कोई दूसरा उम्मीदवार इनके मुकाबले में मैदान में नहीं उतर पाया। इसलिए दोनों को विजेता घोषित करने की औपचारिकता रह गई है।
येभी बिना चुनाव लड़े जीते : जगाधरीब्लॉक के ही मेहर माजरा गांव के तीन वार्डों में पढ़े लिखे युवाओं का पंच बनना तय हो गया है। चुनाव लड़ने के लिए इन्हें भी कोई उम्मीदवार नहीं मिल पाया। वार्ड नंबर-2 से 24 साल की नीरज बिना चुनाव लड़े जीत गई। नीरज के मुकाबले कोई पढ़ी लिखी उम्मीदवार मैदान में नहीं पाई। वार्ड नंबर-5 के रवींद्र सिंह भी अपने शैक्षिक योग्यता के आधार पर विजेता बन गए। उनके मुकाबले में कोई भी उम्मीदवार मैदान में नहीं उतरा। 12वीं पास रवींद्र वार्ड नंबर-4 के रहने वाले हैं। मगर चुनाव लड़ने के लिए उनकी ओर से वार्ड नंबर-5 में नामांकन पत्र दाखिल किया गया था। इसी तरह 12वीं पास 32 वर्षीय सरदीप सिंह भी वार्ड नंबर-9 से बिना चुनाव लड़े जीत गए। इनके मुकाबले भी किसी ने नामांकन पत्र दाखिल नहीं किया था।
जिप के 18 वार्डों के लिए 210 उम्मीदवार मैदान में
जगाधरी.पंचायतीचुनाव के लिए मंगलवार को छछरौली जगाधरी ब्लॉक के लिए नामांकन पत्र दाखिल करने की प्रक्रिया खत्म हो गई। अब तक जिला परिषद के 18 वार्डों के लिए 210 उम्मीदवार मैदान में चुके हैं। किसी वार्ड में किसी उम्मीदवार को निर्विरोध नहीं चुना गया। सरपंच पद के लिए भी यही स्थिति है। जगाधरी ब्लॉक के शहजादपुर मेहरमाजरा समेत कई गांवों में करीब एक दर्जन से ज्यादा पंच बिना लड़े ही चुनाव जीत गए।
यमुनानगर | पंचायतीराज संस्थाओं के चुनावों में डयूटी पर तैनात कोई अधिकारी या कर्मचारी लापरवाही बरतता है तो उसके खिलाफ चुनाव आयोग की हिदायतों के अनुसार कड़ी कार्रवाई की जाएगी। उक्त शब्द डीसी एवं जिला निर्वाचन अधिकारी डॉ. एसएस फूलिया ने कहें। उन्होंने बताया कि जिला में पंचायती राज संस्थाओं के चुनाव निष्पक्ष शांतिपूर्वक ढंग से सम्पन्न करवाने के लिए जिला प्रशासन द्वारा चरणबद्घ तरीके से सभी तैयारियां पूरी की जा रही है। वहीं तकनीकी शिक्षा विभाग हरियाणा के निदेशक चुनाव पर्यवेक्षक एससी गोयल ने खंड विकास एवं पंचायत अधिकारी कार्यालय जगाधरी जिला परिषद के सदस्यों के लिए जिला सचिवालय के सभागार में चल रही नामांकन प्रक्रिया का जायजा लिया। डॉ. फूलिया ने बताया कि दूसरे चरण में जिला के बिलासपुर साढौरा विकास खंड में पंचायती राज संस्थाओं के आम चुनाव 17 जनवरी 2016 को होंगे। दूसरे चरण के पंचायती राज चुनावों के लिए नामांकन पत्र 30 दिसंबर से चार जनवरी 2016 तक प्रात: 10 बजे से सांय 3 बजे तक संबंधित स्थानों पर जमा किए जा सकते हैं। उन्होंने बताया कि नामांकन पत्रों की जांच पांच जनवरी को होगी तथा 7 जनवरी को सांय 3 बजे तक नामांकन पत्र वापस लिए जा सकेंगे। इसी दिन सांय 3 बजे के बाद चुनाव लडऩे वाले उम्मीदवारों को चुनाव चिन्ह आबंटित कर दिए जाऐंगे।
यमुनानगर | पंचायतीचुनावों को लेकर पुलिस अभी से ही सतर्कता बरतने में लग गई है। इसको लेकर करनाल रेंज के आईजी हनीफ कुरैशी पुलिस लाइन में अधिकारियों की मीटिंग लेने पहुंचे। इस दौरान मॉक ड्रिल भी की गई। इसमें बताया गया कि चुनावों के दौरान अगर कोई गड़बड़ी या घटना होती है तो उससे पुलिस कैसे निपटेगी। आईजी हनीफ कुरैशी ने जिले के संवेदनशील अतिसंवेदनशील इलाके का दौरा किया। उन्होंने कहा कि यमुनानगर जिला तीन राज्यों की सीमाओं से सटा हुआ है और ऐसे में चुनावों के दौरान काफी सावधानी बरतनी पड़ती है। जिले के लिए तीन कंपनियां तैनात की जाएगी। जिसमें तीन प्लाटून होगी और हर समय संवेदनशील इलाके में अपनी पैनी नजर रखेगी। मॉकड्रिल में पुलिस कर्मियाें को बताया गया कि अगर पुलिस पर पथराव भी हो जाए तो उससे कैसे बचाव करना है। वहीं एसपी डॉक्टर अरुण सिंह नेहरा ने बताया कि चुनाव पर पुलिस की पैनी नजर है। सभी थाना प्रभारियों को अपने अपने क्षेत्र में गश्त तेज करने के लिए आदेश दिए गए हैं। उन्होंने कहा कि पुलिस के हर समय पोर्टल के माध्यम से जनता घर बैठे ही मोबाइल गुम, पासपोर्ट गुम सहित अन्य की रिपोर्ट दर्ज करा सकती है।
bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva